Ieva Florence-Vīksne

Ieva Florence-Vīksne (dzimusi Ieva Sarma  Rīgā) ir latviešu aktrise, producente, režisore. 

Mācījusies Rīgas Jāņa Poruka vidusskolā, Rīgas 64. vidusskolā, kā arī Rīgas Kultūru vidusskolā. 2013. gadā iestājās Latvijas Kultūras akadēmijā, kuru pabeidza 2017. gadā, iegūstot bakalaura grādu dramatiskā aktiera specialitātē. Tajā pašā gadā kļuva par Dailes teātra štata aktrisi. Dailes teātra izrādēs piedalījusies jau kopš 2014. gada. Kopš 2020. gada rudens Ieva Florence-Vīksne ir Dailes teātra ārštatā. 

Zināma ar Mirdzas lomu filmā "Dvēseļu putenis", Signes lomu seriālā "Eņģeļu iela 9. Pelnrušķītes mantojums", Ilzes lomu seriālā "Šķiršanās formula", Dinas lomu seriālā "Viņas melo labāk", Lindas lomu filmā "Blēži". Attēlojusi Kristīnes lomu filmā "Jaungada taksometrs 2". Piedalījusies filmā The Good Neighbor (2022). Kopš 2015. gada vadījusi STV raidījumu "Kurš kuru". 2023./2024.gadā vadījusi raidījumu "Latviešu godi" Latvijas Televīzijā. 

2019. gada 9.augustā salaulājās ar aktieri Oskaru Vīksni, abi savu uzvārdu papildināja ar laulātā uzvārdu. 2021. gada 14. februārī ģimenē piedzima dēls.https://www.delfi.lv/izklaide/slavenibas/aktieri/aktrise-ieva-florence-viksne-laidusi-pasaule-mazuli.d?id=52938041

 Atsauces 

 Ārējās saites 
 Ieva Florence-Vīksne izrades.lv
 Ieva Florence filmas.lv

Kategorija:1992. gadā dzimušie
Kategorija:Rīgā dzimušie
Kategorija:Latviešu teātra aktieri
Kategorija:Dailes teātra aktieri
Kategorija:Latviešu kinoaktieri
Kategorija:Latvijas Kultūras akadēmijas absolventi